hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy en hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Մի՞թե արժանի էի նման հատուցման
Կյանքիս մայրամուտին լքված ու անտեր թափառում եմ Լ. գյուղում: Ես կարոտ եմ ուշադրության ու լավ վերաբերմունքի: Հարևաններն են իմ առաջ մի կտոր հաց դնում, նրանց հետ եմ զրուցում, գյուղով մեկ շրջում…
— Ինչ կլիներ, շուտ մեռնեիր, հա՛մ մենք պրծնեինք, հա՛մ դու…
Ես ոչինչ չասացի և լուռ հեռացա: Հասկանում եք, չէ՞, սիրտս մղկտում էր. չգիտեմ՝ ծնողի համար ավելի դաժան պատիժ կա՞, քան հարազատ զավակի ուրացումը:
Մի օր խնդրեցի, որ ինձ գյուղ ուղարկեն: Տղաս այդպես էլ արեց. թոշակս տվեց ձեռքս, նստեցրեց «Գազել» ու ճանապարհեց: Այդպես եկա ու ապրեցի հարազատ գյուղի հարազատ տանը: Տարիներ առաջ իմ գյուղ գալը տեղի տղամարդկանց համար տոն էր, իսկ հիմա մարդիկ, ինձ տեսնելով՝ հիվանդ ու անճար, ուղղակի, խղճում էին: Հիմա գոյությունս եմ քարշ տալիս՝ ապավինած այն մարդկանց բարեսրտությանը, ում մի ժամանակ ես եմ օգնել:
Չեմ թաքցնում. կյանքում վատ բաներ էլ եմ արել, և երևի դրա համար է Աստված ինձ պատժում, երևի… Հետաքրքիր բան է կյանքը. մի օր ամեն ինչ ունես, մի օր՝ ոչինչ չունես, մեկ լավ հայրս ես, երբ պետք ես զավակներիդ, մեկ էլ՝ թշնամի, երբ ամեն ինչ տվել ես նրանց, հարգում են, երբ պաշտոն ունես, արհամարհում, երբ քեզանից ոչինչ չես ներկայացնում…
Հիմա «անպետք ծերուկ եմ», որ երևի տհաճություն է պատճառում մարդկանց, հատկապես որդուս: Ապրում եմ միայնակ՝ առանց հարազատների կարեկցանքի ու հոգատարության:
Մի գիշեր դուրս եկա և պատահաբար ընկա տան մոտի փոսը: Երկար հիվանդ պառկեցի: Տղաս ոչ մի անգամ չհետաքրքրվեց ինձանով. երևի ուրախացել է, որ վերջապես պրծավ ինձնից: Կնոջս մահից հետո, տղայիս նման վերաբերմունքը կյանքիս ամենածանր հարվածն էր: Միգուցե վա՞տ մարդ եմ եղել, վատ ամուսին, վատ ծնող, վատ հայր… Եվս մեկ անգամ հիշեցի ողջ կյանքս, սակայն չմտաբերեցի այնպիսի մի դրվագ, որ կնոջս գեթ մեկ անգամ նեղացրած լինեմ, մենք շատ սիրով ամուսիններ ենք եղել, որդուս հանդեպ միշտ ուշադիր ենք եղել, որ նրա «վիզը ծուռ» չմնա… Բայց մի՞թե սա է կյանքի ճիշտը, մի՞թե արժանի էի նման հատուցման:
«Շրջապատը» տպագրում է կյանքի իրական պատմություններ:
Գրեք shrjapat@gmail.com հասցեով կամ այցելեք մեզ` անձամբ կիսվելով ձեր հոգում կուտակվածով:
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
ՀՀ, Գյումրի, Իսահակյան փ., 76
(+374 312) 6 72 56
«Տիկնիկայինը կարողանում է ներթափանցել երեխայի ներաշխարհ»
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: